نایجریاده اونلب ترورچی یوق قیلیندی
نایجریا نینگ شمالشرقیده ترور تشکیلاتی بوکوحرام گه قره ته اویوشتیریلگن عملیات لرده 50 نفر ترورچی یوق قیلیندی.
نایجریا اردوسی نینگ سوزچیسی محمد یریما, اردو نینگ بورنو ایالتی گه باغلیق دامبوا منطقه سیده بوکوحرام گه قره ته هوا و قوریقلیق عملیاتی اویوشتیریلگن لیگی نی معلوم قیلدی.
عملیاتلرده 50 نفر ترورچی نینگ اولدیریلگن لیگی نی بیلدیرگن یریما, کوپلب ترورچی نینگ یره لنگن لیگی نی بیلدیردی.
یریما, ترورچی لر نینگ قورال و کوپ مقدارده مهماتی نینگ قولگه کیریتیلگن لیگی نی ایسله تیب اوتدی.
کادونا و کاتسینا ایالتلریده اویوشتیریلگن قوراللی هجوم لر عاقبتیده 11 کیشی حیاتینی یوقاتگن ایدی.
کادونا ایالتی ایچکی خوفسیزلیک و ایچکی ایشلر مسئولی ساموئل اروان, بیرگن یازمه بیاناتیده, کیملیگی انیقلنمه گن قوراللی کیشی لرنینگ, ایالت نینگ گوسکا منطقه سیده هجوم اویوشتیرگن لیگی نی بیلدیرگن ایدی.
اروان, هجوم عاقبتیده 4 کیشی نینگ حیاتینی یوقاتگن لیگی و کوپلب کیشی نینگ ایسه یره لنگن لیگی نی معلوم قیلگن ایدی.
قوراللی کیشی لرنینگ کاتسینا ایالتی گه باغلیق زاندام قیشلاغیده اویوشتیریلگن هجوم عاقبتیده ایسه 7 کیشی حیاتینی یوقاتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
